‘เคจีไอ’หรูDWติดปีกดันกำไรยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — เคจีไอ เผย DW ดันกำไรพุ่งธุรกรรมดี ขณะที่ SBL ยอดหดเหลือ 300500 ล้านบาท จากที่เคยทะยานถึง 2,000 ล้านบาท 
น.ส.นฤมล อาจอำนวยวิภาส ผู้ช่วยกรรมการผู้จัดการ ฝ่ายธุรกิจตราสารอนุพันธ์ บริษัทหลักทรัพย์ เคจีไอ (ประเทศไทย) เปิดเผยว่า งวด 9 เดือน พบว่าใบสำคัญแสดงสิทธิอนุพันธ์ (DW) สร้างรายได้ 5070% ของรายได้แผนกตราสารอนุพันธ์ และสูงกว่าปีก่อนมาก 
ทั้งนี้ เพราะปี 2552 ออก DW เพียง 3 ตัว แต่ปีนี้ออก 26 ตัว โดยได้ออกไปแล้ว 13 ตัว และจะออก DW อีก 13 ตัว ซึ่ง ณ วันที่ 29 ต.ค. ขายได้รวม 448 ล้านบาท
สำหรับฝ่ายตราสารอนุพันธ์ออกสินค้า 4 ประเภท คือ อีทีเอฟ DW ธุรกรรมการยืมและให้ยืมหุ้น (SBL) และอนุพันธ์นอกตลาด (OTC) 
“ผลประกอบการของฝ่ายตราสารอนุพันธ์ปีนี้ค่อนข้างดี โดยเฉพาะ DW รายได้โตก้าวกระโดด ขณะที่ธุรกรรม SBL ปีนี้มีมูลค่า 300500 ล้านบาท ถือว่าลดลงเทียบกับช่วงสูงสุดในปีที่ผ่านมา ซึ่งขึ้นไปสูงถึง 2,000 ล้านบาท เนื่องจากภาวะตลาดหุ้นเพิ่มขึ้นไม่ใช่จังหวะเหมาะสมที่นักลงทุนจะทำธุรกรรมนี้
ภายหลังที่ประชุมผู้ถือหุ้นอนุมัติให้เพิ่มวงเงินสำหรับการออก DW อีกเท่าตัว เป็น 1,000 ล้านบาท ในปีหน้าบริษัทตั้งเป้าหมายว่าจะออก DW อีก 40 ตัว มูลค่า 50 ล้านบาทต่อตัว อายุประมาณ 6 เดือน อ้างอิงหุ้นให้ครบ 20 อันดับแรกใน SET 50 ขณะนี้อ้างอิงหุ้น 18 ตัว
นอกจากนี้ จะมีการออกหุ้นกู้อนุพันธ์ วงเงิน 500 ล้านบาท และการร่วมเป็นผู้ค้าหน่วยในกองทุนอีทีเอฟทองคำ